L'1 de gener de 2019, Carles Puigdemont i Toni Comín van unir-se a l'acte de Porras a través d'una videotrucada en directe per desitjar bona nit als presos. El 7 de maig de 2019 es va fer pública la seva identitat amb motiu de la seva declaració en el Judici al procés independentista al Tribunal Suprem. El 26 de juny de 2019, dia en què els presos van tornar a Lledoners després del judici, va reprendre les salutacions i la premsa va destacar que coincidia amb el seu 24è aniversari. El 14 d'abril de 2020, Porras anuncia la publicació del seu llibre "Història d'un Crit" on relata en primera persona la seva història i experiència. El novembre del mateix any, es va fer públic que Porras s'incorporaria a la llista de la vegueria de la Catalunya Central per Junts per Catalunya de cares a les eleccions al Parlament de Catalunya de 2021.